**Vec : *Žiadosť o zabezpečenie bezpečného odbočenia na ceste I. triedy 1/18 na ulicu Račkov.***

 *V Ružomberku : 8.6.2016*

***Mesto Ružomberok***

*Námestie A . Hlinku 1*

*034 01*

*Ružomberok*

***Ing Pavol Mišik***

*Referát technickej infraštruktúry*

*Na základe žiadosti občanov Černovej a odporučenia členov OV MČ Černová, Vás prosím o posúdenie a návrhu riešenia bezpečného odbočenia so štátnej cesty 1/18 v smere Ružomberok – Žilina v úseku odbočenia na ulicu Račkov v mestskej časti Černová.*

*Jedná sa o inkriminovaný úsek, ktorý nemá vodorovný odbočovací pruh smerom na miestnu komunikáciu ul. Račkov. V tomto úseku sa stávajú časté dopravné nehody práve pri odbočení občanov Černovej na uvedenú miestnu komunikáciu.*

*Tento problém bol avizovaný poslancami za MČ už viac krát a bol už riešený aj v roku 2008 žiadosťou o realizáciu. Zároveň bola v tom čase na objednávku mesta (ing Lajčiak)spracovaná aj PD na rozšírenie telesa cesty v predmetnom úseku za účelom jej rozšírenia pre budúce vodorovné značenie odbočného pásu.*

*Táto realizácia však, hlavne z dôvodu, že sa jedná o cestu, ktorá nie je vo vlastníctve mesta nebola nikdy realizovaná.*

*Navrhujeme v tejto situácii riešiť tento stav s pohľadu bezpečnosti aspoň tak, že v danom úseku dôjde k zníženie rýchlosti na 70 km/hod a zákazu predbiehania.*

*Keďže je predpoklad , že v dohľadnej dobe bude predmetná komunikácia výrazne menej využívaná (budúca diaľnica D1), veríme že takéto opatrenia budú postačovať pre elimináciu dnešného vysokého rizika dopravnej nehodovosti.*

*Uvedený návrh riešenia som aktuálne konzultoval s dopravným projektantom a druhým viceprimátorom mesta Ing Oldrichom Laukom MBA.*

*Ďakujem za pochopenie a ústretovosť .*

***Patrik Habo***

 *predseda výboru MsČ Černová*